Veseműtét után került kómába az anya, most 120 millióból új életet kezdhetnek | 24.hu
újságíró. 2018. 02. 07. 15:25
Éber kómában van a 24 évesen megműtött Marika nyolc éve. Műhibapert nyert a családja, új életet kezdhetnek.
Eltűnt Kis Károlyné
Visszanyerte eszméletét egy 15 éve kómában lévő férfi
Elsodort egy bicikliző gyereket, majd elhajtott
Beleállt egy perbe egy tiszavasvári család, akik most 120 millió forintot nyertek a nyíregyházi kórház ellen – derült ki az RTL Klub Házon kívül című műsorának előzeteséből. Nyolc éve az édesanya, Marika szervezete egy vesekőműtét után leállt a műtőasztalon. Az akkor 24 éves nőt újraélesztették, túlélte az esetet, de azóta éber kómában van, a család ápolja, de emiatt mindenüket elvesztették.
Marikát etetni, itatni, fürdetni és pelenkázni kell. A család elvesztette a házát, amit az eszközkezelőtől bérelnek. Marika édesapja így fogalmazott:
Minden elment. Szinte úgy, hogy tessék elképzelni, mikor hazahoztuk a kórházból, már akkor kéregetni kellett, mert a kórház felkért minket arra, csak akkor adják ki Marikát, ha az életmentő gépeket megvesszük.
Forrás: RTL Klub/ Házon kívül
Az anya kiskorú gyerekeit most a nagyszülők nevelik. A gyerekek régóta kinéztek egy szép házat, a nagyszülők pedig úgy döntöttek – mivel kikerült rá az eladó tábla –, hogy megveszik azt. Most már végre van miből, hisz megnyerték a műhibapert a kórház ellen. 120 millióból máshova is költözhetnének, de ragaszkodnak a városhoz. Az édesapa így indokolt:
Szeretek itt élni, megmondom, hogy miért. Azért, mert itt, ha szegények is vagyunk, de egybetartozunk.